‘রাজনীতি নয়, সবার ভালো চাই’, কালীপুজোয় অন্যরূপে অনুব্রত মণ্ডল

ওয়েবডেস্ক- আজ কোনও রাজনীতি নয়, সকলের ভালো চাই। কালীপুজোয় (Kali Puja) এক  অন্যরূপে দেখা গেল বোলপুরের দোর্দণ্ডপ্রতাপ নেতা অনুব্রত মণ্ডলকে (Anubrata Mondal)। প্রতি বছর কালীপুজোয় উপোস করেন তিনি, পুজো শেষেই সেই উপোস ভঙ্গ হয় তাঁর। এবারেও সেই নিয়ম মেনেছেন তিনি। বোলপুর (Bolpur) কার্যালয়ে কালীপ্রতিমা দর্শন সেরে আজ মায়ের কাছে সকলের ভালো চেয়ে প্রার্থনা করলেন অনুব্রত মণ্ডল।

এদিন অনুব্রত মণ্ডলের পরনে ছিল নীল পাঞ্জাবি। বোলপুরের কার্যালয়ে আসেন তিনি। সেখানেই জাঁকজমক করে পালিত হচ্ছে কালীপুজো। এবছর এই পুজো ৪৬ বছরে পা রাখল। ৬০০ ভরি গহনায় সাজানো হয়েছে মাকে। পুরনো কার্যালয় থাকার সময় একতলাতেই এই পুজোর আয়োজন হত। পরে তৈরি হয় নয়া কার্যালয়। এববছর এই পুজোর আয়োজন করা হয়েছে দোতলায়। প্রতিবছরের মতো এবারে মাকে সোনার অলঙ্কারে সাজানো হয়েছে। সোনার গয়নায় সাজানো হয় কালীমূর্তিকে। এবারও তার অন্যথা হয়নি। এদিন কালীপুজোর সমস্ত আয়োজন তদারকি করেন অনুব্রত। ভোগের আয়োজনের দিকেও তদারকিতে ছিলেন তিনি।

আরও পড়ুন-  ডাকাতির আগে কালী আরাধনা, রঘু ডাকাতের কালীপুজোর মাহাত্ম্য জানেন?

এদিন অনুব্রত মণ্ডল জানান, খুব ছোট থেকেই মায়ের ভক্ত তিনি। ১২ বছর থেকেই কালীমায়ের ভক্ত। মায়ের কাছে সবার ভালো হোক এটাই চাই। সব জাতির, সব শ্রেণির মানুষ যেন ভালো থাকে। দুর্গাপুজো-কালীপুজোর সময় কোনও রাজনীতি নয়।

দেখুন আরও খবর-