খেলা আগে, বৈঠক পরে? অনুব্রত ডাকা কোর কমিটির বৈঠকে অনুপস্থিত কাজল শেখ

মনা বীরবংশী, বীরভূম: দলের সংগঠন পরিচালনায় তৃণমূল সুপ্রিমো মমতা বন্দ্যোপাধ্যায়ের (Mamata Banerjee) গড়ে দেওয়া বীরভূম (Birbhum)  জেলা তৃণমূল কোর কমিটির বৈঠকের (Trinamool Core Committee Meeting)  থেকেও গুরুত্বপূর্ণ ফুটবল টুর্নামেন্টের উদ্বোধন! তাই কোর কমিটির বৈঠকে উপস্থিত নেই কাজল! ফের বিতর্কে কাজল। কোর কমিটির বৈঠকের থেকেও কাজলের কাছে ফুটবল টুর্নামেন্ট আগে? প্রশ্ন রাজনৈতিক মহলের! কেষ্টকে এড়িয়ে যেতেই কোর কমিটির বৈঠকে অনুপস্থিত কাজল (Kajal Sheikh) ! সে নিয়েও প্রশ্ন!

বীরভূম জেলা তৃণমূল কংগ্রেস দলীয় সংগঠন পরিচালনার ক্ষেত্রে তৃণমূল সুপ্রিমো মমতা বন্দ্যোপাধ্যায় জেলার কোর কমিটি গঠন করেছেন। কমিটির কনভেনার অনুব্রত মণ্ডল (Anubrata Mondal) । ৪৮ ঘন্টা আগে অনুব্রত মণ্ডল কোর কমিটির বৈঠক ডেকেছিলেন। আজ বোলপুর দলীয় কার্যালয় আঙ্গিনায় ছিল বৈঠক। সেই বৈঠক এড়িয়ে গেলেন কাজল শেখ। যা নিয়ে ফের বিতর্কে বীরভূম জেলা পরিষদের  সভাধিপতি। কাজল কোর কমিটির বৈঠকে অনুপস্থিত নিয়ে উঠছে নানান প্রশ্ন?

আরও পড়ুন- ভোটার তালিকা নিয়ে প্রশ্ন তুললেন বিজেপি নেতা শমীক ভট্টাচার্য

কাজলের দাবি, দল আমাকে বীরভূম জেলা পরিষদের সভাধিপতি করেছে। তাই প্রশাসনিক ও দলগত কোন পূর্ব নির্ধারিত অনুষ্ঠান থাকলে, আমি না গিয়ে থাকতে পারি না। এদিন নানুরের জ্বলুন্দি অঞ্চলে একটি ফুটবল টুর্নামেন্ট উদ্বোধন ছিল। সেটি পূর্ব নির্ধারিত কর্মসূচি। সেখানে গেছিলাম বলে কোর কমিটির বৈঠকে উপস্থিত থাকতে পারিনি। তাছাড়া ৪৮ ঘন্টা আগে আমাকে জানানো হয়েছে কোর কমিটির বৈঠক। আমি পরে অন্যদের কাছে জেনে নেব, কি আলোচনা হয়েছে।

কাজল বলছেন পূর্বসূচি অনুযায়ী ফুটবল টুর্নামেন্ট উদ্বোধনে গেছিলাম। কোর কমিটি মিটিং অনেক পরে ডেকেছে। তাই যায়নি। কিন্তু প্রশ্ন ? মুখ্যমন্ত্রীর গড়ে দেওয়া জেলা তৃণমূল কোর কমিটি। যে কমিটির কনভেনার অনুব্রত। সেই কমিটির ডাকা বৈঠক এড়িয়ে গিয়ে তৃণমূল সুপ্রিমো মমতা বন্দ্যোপাধ্যায় কে অপমান করা হল না ? এ নিয়ে প্রশ্ন উঠতে শুরু করেছে।

এর আগেও কাজল শান্তিনিকেতন পৌষমেলা প্রস্তুতি নিয়ে, বীরভূম জেলা শাসকের ডাকা প্রশাসনিক বৈঠক বয়কট করে মিটিং থেকে বেরিয়ে যান। যা নিয়ে মুখ্যমন্ত্রীর কাছে ধমক খেয়েছিলেন কাজল। কাজল শেখ আবারও কেষ্টকে এড়িয়ে যেতে, মুখ্যমন্ত্রীকেই অবমাননা করলেন! এমনটাই বলছেন বীরভূমের রাজনৈতিক মহল।

দেখুন আরও খবর-

The post খেলা আগে, বৈঠক পরে? অনুব্রত ডাকা কোর কমিটির বৈঠকে অনুপস্থিত কাজল শেখ   first appeared on KolkataTV.