তৃণমূলের প্রতিষ্ঠা দিবসে প্রবল গোষ্ঠীদ্বন্দ্ব! অনুব্রতগড়ে কী অবস্থা দেখুন

বীরভূম: তৃণমূলের (TMC) প্রতিষ্ঠা দিবস ঘিরে ফের মাথাচাড়া দিল গোষ্ঠীদ্বন্দ্ব (Gang Conflict)। সোমবার বীরভূমের (Birbhum) সিউড়ি ২ নম্বর ব্লকের অবিনাশপুর বাজার এলাকায় অনুব্রত মণ্ডল (Anubrata Mondal) অনুগামী ও কাজল শেখ (Kajal Sheikh) অনুগামীদের মধ্যে সংঘর্ষে অন্তত পাঁচ থেকে সাতজন আহত হন। গুরুতর জখম দু’জনকে হাসপাতালে ভর্তি করা হয়েছে বলে জানা গিয়েছে।

সূত্রের খবর, ১ জানুয়ারি, তৃণমূলের প্রতিষ্ঠা দিবস উপলক্ষে ব্লকের অবিনাশপুর বাজারে এক অনুষ্ঠানের আয়োজন করেছিল অনুব্রত অনুগামী তৃণমূল নেতা বকুলের কর্মীরা। অভিযোগ, সেই সময় ব্লক সভাপতি নুরুল ইসলাম ও তাঁর ঘনিষ্ঠ কাজল অনুগামীরা ওই জমায়েতে চড়াও হন এবং শুরু হয় বেধড়ক মারধর। সংঘর্ষের জেরে কেষ্ট অনুগামীদের মাথা ফেটে রক্তাক্ত হওয়ার ঘটনাও ঘটে।

আরও পড়ুন: ‘রক্তচক্ষু উপেক্ষা করেই সংগ্রাম চলবে’, তৃণমূলের প্রতিষ্ঠা দিবসে লড়াকু বার্তা মমতার

রক্তাক্ত আহত অবস্থায় সাতজনকে উদ্ধার করে স্থানীয় হাসপাতালে নিয়ে যাওয়া হয়। আহতদের মধ্যে দু’জনের অবস্থা আশঙ্কাজনক বলে খবর। এলাকাজুড়ে ঘটনাকে কেন্দ্র করে তীব্র উত্তেজনা সৃষ্টি হয়েছে। পরিস্থিতি নিয়ন্ত্রণে আনতে ইতিমধ্যেই তদন্তে নেমেছে পুলিশ।

তৃণমূলের একাংশের দাবি, দলের শীর্ষ নেতৃত্ব বারবার জেলা সংগঠনকে গোষ্ঠীদ্বন্দ্ব ভুলে একজোট হয়ে কাজ করার নির্দেশ দিলেও, বীরভূমে দলীয় কোন্দল কিছুতেই থামছে না। প্রতিষ্ঠা দিবসের মতো দলীয় অনুষ্ঠানের দিনও একই ছবি পুনরাবৃত্তি হওয়ায় অস্বস্তিতে জেলা নেতৃত্ব।

দেখুন আরও খবর:

The post তৃণমূলের প্রতিষ্ঠা দিবসে প্রবল গোষ্ঠীদ্বন্দ্ব! অনুব্রতগড়ে কী অবস্থা দেখুন first appeared on KolkataTV.